Appendiċi 2

Speċifikazzjonijiet u kalibrazzjoni ta' komponenti u sinjali tal-PEMS

1. INTRODUZZJONI

Dan l-appendiċi jistabbilixxi l-ispeċifikazzjonijiet u l-kalibrazzjoni ta' komponenti u sinjali tal-PEMS.

2. SIMBOLI

> — akbar minn ≥ — akbar minn jew daqs % — fil-mija ≤ — iżgħar minn jew daqs A — konċentrazzjoni ta' CO2 mhux dilwita [%] a 0 — interċetta tal-assi y tal-linja ta' rigressjoni lineari a 1 — inklinazzjoni grafika tal-linja ta' rigressjoni lineari B — konċentrazzjoni ta' CO2 dilwita [%] C — konċentrazzjoni ta' NO dilwita [ppm] c — reazzjoni tal-analizzatur fit-test ta' interferenza tal-ossiġenu c FS,b — konċentrazzjoni ta' HC tal-iskala sħiħa fl-istadju (b) [ppmC1] c FS,d — konċentrazzjoni ta' HC tal-iskala sħiħa fl-istadju (d) [ppmC1] c HC(w/NMC) — konċentrazzjoni ta' HC b'CH4 jew C2H6 li jgħaddu mill-NMC [ppmC1] c HC(w/o NMC) — konċentrazzjoni ta' HC b'CH4 jew C2H6 li ma jgħaddux mill-NMC [ppmC1] c m,b — konċentrazzjoni ta' HC imkejla fl-istadju (b) [ppmC1] c m,d — konċentrazzjoni ta' HC imkejla fl-istadju (d) [ppmC1] c ref,b — konċentrazzjoni ta' HC ta' referenza fl-istadju (b) [ppmC1] c ref,d — konċentrazzjoni ta' HC ta' referenza fl-istadju (d) [ppmC1] °C — gradi ċentigradi D — konċentrazzjoni ta' NO mhux dilwita [ppm] D e — konċentrazzjoni ta' NO dilwita mistennija [ppm] E — pressjoni operazzjonali assoluta [kPa] E CO2 — koeffiċjent ta' estinzjoni bis-CO2 f'perċentwali E E — effiċjenza tal-etan E H2O — koeffiċjent ta' estinzjoni bl-ilma f'perċentwali E M — effiċjenza tal-metan EO2 — interferenza tal-ossiġenu F — temperatura tal-ilma [K] G — pressjoni tal-fwar tal-ilma ta' saturazzjoni [kPa] g — gramma gH2O/kg — grammi ta' ilma kull kilogramma h — siegħa H — konċentrazzjoni tal-fwar tal-ilma [%] H m — konċentrazzjoni massima tal-fwar tal-ilma [%] Hz — hertz K — kelvin kg — kilogramma km/siegħa — kilometru fis-siegħa kPa — kilopascal massimu — valur massimu NOX,dry — konċentrazzjoni medja tar-registrazzjonijiet tal-NOX stabbilizzati rettifikata għall-umdità NOX,m — konċentrazzjoni medja tar-registrazzjonijiet tal-NOX stabbilizzati NOX,ref — konċentrazzjoni medja ta' referenza tar-registrazzjonijiet tal-NOX stabbilizzati ppm — partijiet għal kull miljun ppmC1 — partijiet ta' ekwivalenti ta' karbonju għal kull miljun r2 — koeffiċjent ta' determinazzjoni s — sekonda t0 — mument tal-kommutazzjoni tal-fluss ta' gass [s] t10 — mument tar-reazzjoni ta' 10 % tal-qari finali t50 — mument tar-reazzjoni ta' 50 % tal-qari finali t90 — mument tar-reazzjoni ta' 90 % tal-qari finali x — varjabbli indipendenti jew valur ta' referenza χmin — valur minimu y — varjabbli dipendenti jew valur imkejjel

3. VERIFIKA TAL-LINEARITÀ

3.1. Ġenerali

Il-linearità tal-analizzaturi, tal-istrumenti li jkejlu l-fluss, is-sensuri u s-sinjali, għandu jkollha referenza fi standards nazzjonali jew internazzjonali. Kwalunkwe sensur jew sinjal li mhux direttament traċċabbli, pereżempju strumenti li jkejlu l-fluss simplifikati, għandu jkun ikkalibrat b'mod alternattiv ma' apparat tal-laboratorju bħal xażi dinamometriku li jkun ġie kkalibrat skont standards nazzjonali jew internazzjonali.

3.2. Rekwiżiti ta' linearità

L-analizzaturi kollha, l-istrumenti li jkejlu l-fluss, is-sensuri u s-sinjali għandhom jikkonformaw mar-rekwiżiti ta' linearità mogħtija fit-Tabella 1. Jekk il-fluss tal-arja, il-fluss tal-fjuwil, il-proporzjon tal-arja għall-fjuwil jew ir-rata tal-fluss tal-massa tal-egżost jinkisbu minn ECU, ir-rata ta' fluss tal-massa tal-egżost ikkalkulata għandha tissodisfa r-rekwiżiti ta' linearità speċifikati fit-Tabella 1.

Tabella 1

Rekwiżiti ta' linearità tal-parametri u tas-sistemi ta' kejl

Parametru/strument tal-kejl inklinazzjoni grafika a1 Errur standard SEE Koeffiċjent ta' determinazzjoni r2 Rata tal-fluss tal-fjuwil (14) ≤ 1 % mass 0,98 – 1,02 ≤ 2 % mass ≥ 0,990 Rata tal-fluss tal-arja (14) ≤ 1 % mass 0,98 – 1,02 ≤ 2 % mass ≥ 0,990 Rata tal-massa tal-fluss ta' egżost ≤ 2 % mass 0,97 – 1,03 ≤ 2 % mass ≥ 0,990 Analizzaturi tal-gass ≤ 0,5 % mass 0,99 – 1,01 ≤ 1 % mass ≥ 0,998 Torque (15) ≤ 1 % mass 0,98 – 1,02 ≤ 2 % mass ≥ 0,990 Analizzaturi tal-PN (16) tbd tbd tbd tbd

3.3. Frekwenza tal-verifika tal-linearità

Ir-rekwiżiti ta' linearità skont il-punt 3.2 għandhom jiġu vverifikati:

(a) għal kull analizzatur mill-anqas kull tliet xhur jew kull meta ssir tiswija tas-sistema jew tibdil li jista' jinfluwenza l-kalibrar;

(b) għal strumenti oħra rilevanti, bħal miters tal-fluss tal-massa tal-egżost u sensuri kkalibrati traċċabbli, kull meta tiġi osservata l-ħsara, kif mitlub mill-proċeduri ta' verifika interni, mill-manifattur tal-istrument jew skont ISO 9000 iżda mhux aktar minn sena qabel it-test reali.

Ir-rekwiżiti ta' linearità skont il-punt 3.2 għal sensuri jew sinjali tal-ECU li mhumiex direttament traċċabbli għandhom isiru darba għal kull arranġament tal-PEMS b'tagħmir ta' kejl ikkalibrat traċċabbli fuq ix-xażi dinamometriku

3.4. Proċedura tal-verifika tal-linearità

3.4.1. Rekwiżiti ġenerali

L-analizzaturi rilevanti, l-istrumenti u s-sensuri għandhom jinġiebu fil-kundizzjoni tat-tħaddim normali tagħhom skont ir-rakkomandazzjonijiet tal-manifattur tagħhom. L-analizzaturi, l-istrumenti u s-sensuri għandhom jitħaddmu bit-temperaturi, bil-pressjonijiet u bil-flussi speċifikati tagħhom.

3.4.2. Proċedura ġenerali

Il-linearità għandha tiġi vverifikata għal kull medda ta' tħaddim normali billi jitwettqu l-passi li ġejjin:

(a) L-analizzatur, l-istrument li jkejjel il-fluss jew is-sensur għandhom jiġu ssettjati fuq żero billi jiġi introdott is-sinjal taż-żero. Għall-analizzaturi tal-gass għandhom jiġu introdotti l-arja sintetika ppurifikata jew in-nitroġenu fil-bokka tal-analizzatur permezz ta' mogħdija ta' gass li tkun diretta u qasira kemm jista' jkun.

(b) L-analizzatur, l-istrument li jkejjel il-fluss jew is-sensur għandhom jiġu kkalibrati billi jiġi introdott sinjal ta' regolar. Għall-analizzaturi tal-gass għandu jiġi introdott gass ta' regolar xieraq fil-bokka tal-analizzatur permezz ta' mogħdija ta' gass li tkun diretta u qasira kemm jista' jkun.

(c) Il-proċedura żero ta' (a) għandha tiġi ripetuta.

(d) Il-verifika għandha tiġi stabbilita billi jiġu introdotti mill-inqas għaxar (10) valuri ta' referenza (inkluż iż-żero), bejn wieħed u ieħor spazjati b'mod ugwali u validi. Il-valuri ta' referenza fir-rigward tal-konċentrazzjoni tal-komponenti, ir-rata tal-fluss tal-massa tal-egżost jew kwalunkwe parametru rilevanti ieħor għandhom jintgħażlu biex jaqblu mal-medda ta' valuri mistennija matul it-test tal-emissjonijiet. Għal kejl tal-fluss tal-massa tal-egżost, jistgħu jiġu esklużi mill-verifika tal-linearità l-punti ta' referenza ta' inqas minn 5 % tal-ogħla valur ta' kalibrazzjoni.

(e) Għall-analizzaturi tal-gass, għandhom jiġu introdotti fil-bokka tal-analizzatur il-konċentrazzjonijiet tal-gass magħrufa skont il-punt 5. Għandu jitħalla biżżejjed ħin għall-istabbilizzazzjoni tas-sinjal.

(f) Il-valuri li jkunu qed jiġu evalwati u, jekk ikun meħtieġ, il-valuri ta' referenza għandhom jiġu rreġistrati bi frekwenza kostanti ta' mill-inqas 1,0 Hz fuq perjodu ta' 30 sekonda.

(g) Il-valuri aritmetiċi medji tul il-perjodu ta' 30 sekonda għandhom jintużaw biex jiġu kkalkulati l-parametri ta' rigressjoni lineari bil-metodu tal-minimi kwadrati, skont l-ekwazzjoni ta' interpolazzjoni ottimali bil-forma ta': y = a 1 x + a 0 fejn: y huwa l-valur attwali tas-sistema ta' kejl a 1 huwa l-inklinazzjoni grafika tal-linja ta' rigressjoni x huwa l-valur ta' referenza a 0 hija l-interċetta y tal-linja ta' rigressjoni L-errur standard tal-istima (SEE) ta' y fuq x u l-koeffiċjent ta' determinazzjoni (r2) għandhom jiġu kkalkulati għal kull parametru u sistema ta' kejl.

(h) Il-parametri ta' rigressjoni lineari għandhom jilħqu r-rekwiżiti speċifikati fit-Tabella 1.

3.4.3. Rekwiżiti għal verifika tal-linearità fuq xażi dinamometriku

L-istrumenti li jkejlu l-fluss, is-sensuri jew is-sinjali tal-ECU mhux traċċabbli li ma jistgħux ikunu direttament kkalibrati skont standards traċċabbli, għandhom jiġu kkalibrati fuq ix-xażi dinamometriku Il-proċedura għandha ssegwi sa fejn ikun applikabbli, ir-rekwiżiti tal-Anness 4a tar-Regolament NU/KEE Nru 83. Jekk ikun meħtieġ, l-istrument jew is-sensur li jridu jiġu kkalibrati għandhom jiġu installati fuq il-vettura tat-test u għandhom jitħaddmu skont ir-rekwiżiti tal-Appendiċi 1. Il-proċedura ta' kalibrazzjoni għandha ssegwi, kull meta jkun possibbli, ir-rekwiżiti tal-punt 3.4.2; għall-inqas għaxar (10) valuri ta' referenza xierqa għandhom jintgħażlu b'tali mod li jkun żgurat li tal-anqas 90 % tal-valur massimu mistenni li jseħħ matul it-test tal-emissjonijiet huwa kopert.

Jekk ma jkunux direttament traċċabbli, l-istrument li jkejjel il-fluss, is-sensur jew is-sinjal tal-ECU għad-determinazzjoni tal-fluss tal-egżost iridu jiġu kkalibrati, u miter tal-fluss tal-massa tal-egżost ta' referenza kkalibrat jew is-CVs għandhom jitwaħħlu mal-pajp tal-egżost tal-vettura. Għandu jiġi żgurat li l-egżost tal-vettura jitkejjel b'mod preċiż permezz tal-miter tal-fluss tal-massa tal-egżost skont il-punt 3.4.3 tal-Appendiċi 1. Il-vettura għandha titħaddem bl-applikazzjoni ta' aċċellerazzjoni kostanti, bil-ger magħżul li jibqa' kostanti u tagħbija kostanti tax-xażi dinamometriku.

4. ANALIZZATURI GĦALL-KEJL TAL-KOMPONENTI GASSUŻI

4.1. Tipi ta' analizzaturi permissibbli

4.1.1. Analizzaturi standard

Il-komponenti gassużi għandhom jiġu mkejla bl-analizzaturi speċifikati fil-punti 1.3.1 sa 1.3.5 tal-Appendiċi 3, l-Anness 4A tar-Regolament NU/KEE Nru 83, is-serje 07 tal-emendi. Jekk analizzatur tal-NDUV ikejjel kemm l-NO kif ukoll l-NO2, mhux meħtieġ konvertitur NO2,/NO.

4.1.2. Analizzaturi alternattivi

Kwalunkwe analizzatur li ma jissodisfax l-ispeċifikazzjonijiet tad-disinn tal-punt 4.1.1 huwa permess sakemm jissodisfa r-rekwiżiti tal-punt 4.2. Il-manifattur għandu jiżgura li l-analizzatur alternattiv jikseb prestazzjoni ekwivalenti jew ogħla meta mqabbel ma' analizzatur standard tul il-medda ta' konċentrazzjonijiet ta' sustanzi li jniġġsu u l-gassijiet koeżistenti li jistgħu jkunu mistennija minn vetturi mħaddma bi fjuwils permissibbli taħt kundizzjonijiet moderati u estiżi ta' ttestjar validu fuq it-triq kif speċifikat fil-punti 5, 6 u 7. Fuq talba, il-manifattur tal-analizzatur għandu jissottometti informazzjoni supplimentari bil-miktub, li turi li l-prestazzjoni ta' kejl tal-analizzatur alternattiv hija konformi mal-prestazzjoni ta' kejl tal-analizzaturi standard, b'mod konsistenti u affidabbli. L-informazzjoni supplimentari għandha tinkludi:

(a) deskrizzjoni tal-bażi teoretika u l-komponenti tekniċi tal-analizzatur alternattiv;

(b) prova ta' ekwivalenza mal-analizzatur standard rispettiv speċifikat fil-punt 4.1.1 tul il-medda mistennija ta' konċentrazzjonijiet ta' sustanzi li jniġġsu u b'kundizzjonijiet ambjentali tal-ittestjar tal-approvazzjoni tat-tip definiti fl-Anness 4a tar-Regolament NU/KEE Nru 83, is-serje 07 tal-emendi kif ukoll test ta' validazzjoni kif deskritt fil-punt 3. tal-Appendiċi 3 għal vetturi mgħammra b'magni tat-tqabbid bi spark u dawk mgħammra b'magni tat-tqabbid bil-kompressjoni; il-manifattur tal-analizzatur għandu juri l-importanza tal-ekwivalenza fi ħdan it-tolleranzi permissibbli mogħtija fil-punt 3.3 tal-Appendiċi 3.

(c) prova ta' ekwivalenza mal-analizzatur standard rispettiv speċifikat fil-punt 4.1.1 fir-rigward tal-influwenza tal-pressjoni atmosferika fuq il-prestazzjoni tal-kejl tal-analizzatur; it-test ta' prova għandu jiddetermina r-reazzjoni għall-gass ta' regolar b'konċentrazzjoni fi ħdan il-medda tal-analizzatur biex tiġi vverifikata l-influwenza tal-pressjoni atmosferika taħt kundizzjonijiet moderati u estiżi ta' altitudni ddefiniti fil-punt 5.2. Test bħal dan jista' jsir f'kamra tat-testijiet f'ambjent ta' altitudni.

(d) prova ta' ekwivalenza mal-analizzatur rispettiv standard speċifikat fil-punt 4.1.1 fuq mill-inqas tliet testijiet fuq it-triq li jissodisfaw ir-rekwiżiti ta' dan l-Anness.

(e) prova li l-influwenza tal-vibrazzjonijiet, l-aċċelerazzjonijiet u t-temperatura ambjentali fuq fil-qari tal-analizzatur ma taqbiżx ir-rekwiżiti tal-ħoss għall-analizzaturi stabbiliti fil-punt 4.2.4.

L-awtoritajiet tal-approvazzjoni jistgħu jitolbu aktar informazzjoni biex tiġi ssostanzjata l-ekwivalenza jew jirrifjutaw approvazzjoni jekk il-kejl juri li analizzatur alternattiv mhuwiex ekwivalenti għal analizzatur standard.

4.2. Speċifikazzjonijiet tal-analizzaturi

4.2.1. Ġenerali

Minbarra r-rekwiżiti ta' linearità definiti għal kull analizzatur fil-punt 3, il-konformità tat-tipi ta' analizzaturi mal-ispeċifikazzjonijiet stabbiliti fil-punti 4.2.2 sa 4.2.8 għandha tiġi ppruvata mill-manifattur tal-analizzatur. L-analizzaturi għandu jkollhom firxa ta' kejl u ħin ta' reazzjoni xierqa biex ikejlu b'akkuratezza adegwata l-konċentrazzjonijiet tal-komponenti tal-gass tal-egżost fuq standard ta' emissjonijiet applikabbli taħt kundizzjonijiet ta' stat tranżitorji u stabbli. Is-sensittività tal-analizzaturi għal xokkijiet, vibrazzjonijiet, avarija, varjabbiltà f'temperaturi u pressjoni tal-arja kif ukoll interferenzi elettromanjetiċi u impatti oħra marbuta mat-tħaddim tal-vettura u tal-analizzatur għandha tkun limitata kemm jista' jkun.

4.2.2. Akkuratezza

L-akkuratezza, iddefinita bħala d-devjazzjoni tal-qari tal-analizzatur mill-valur ta' referenza, ma għandhiex tkun akbar minn 2 % tal-qari jew 0,3 % tal-iskala sħiħa, skont liema jkun l-akbar.

4.2.3. Preċiżjoni

Il-preċiżjoni, definita bħala 2,5 darbiet id-devjazzjoni standard ta' għaxar (10) reazzjonijiet ripetittivi għal gass partikolari ta' regolar jew ta' kalibrazzjoni, ma għandhiex tkun akbar minn 1 % tal-iskala sħiħa tal-konċentrazzjoni għal firxa ta' kejl ugwali jew ogħla minn 155 ppm (jew ppmC1) u 2 % tal-iskala sħiħa tal-konċentrazzjoni għal medda ta' kejl ta' anqas minn 155 ppm (jew ppmC1).

4.2.4. Storbju

L-istorbju, iddefinit bħala l-medja kwadratika ta' għaxar devjazzjonijiet standard multiplikata bi tnejn, kull waħda kkalkulata mir-reazzjonijiet ta' valur ta' żero mkejla f'frekwenza kostanti ta' reġistrazzjoni ta' mill-inqas 1,0 Hz matul perjodu ta' 30 sekonda, ma għandux jaqbeż 2 % tal-iskala sħiħa. Kull wieħed mill-għaxar (10) perjodi ta' kejl għandhom jitqassmu b'intervall ta' 30 sekonda li fihom l-analizzatur jiġi espost għal gass ta' regolar xieraq. Qabel kull perjodu ta' teħid ta' kampjuni u qabel kull perjodu ta' regolar, għandu jingħata żmien biżżejjed biex l-analizzatur u l-linji ta' teħid ta' kampjuni jitnaddfu.

4.2.5. Deriva tar-reazzjoni ta' żero

Id-deriva tar-reazzjoni ta' żero, iddefinita bħala r-reazzjoni medja għall-gass żero matul intervall ta' ħin ta' mill-inqas 30 sekonda, għandha tikkonforma mal-ispeċifikazzjonijiet mogħtija fit-Tabella 2.

4.2.6. Deriva tar-reazzjoni ta' regolar

Id-deriva tar-reazzjoni ta' regolar, iddefinita bħala r-reazzjoni medja għall-gass ta' regolar matul intervall ta' ħin ta' mill-inqas 30 sekonda, għandha tikkonforma mal-ispeċifikazzjonijiet mogħtija fit-Tabella 2.

Tabella 2

Deriva ta' reazzjoni ta' żero u reazzjoni ta' regolar permissibbli ta' analizzaturi għall-kejl tal-komponenti gassużi f'kundizzjonijiet tal-laboratorju

Sustanza li tniġġes Deriva tar-reazzjoni ta' żero Deriva tar-reazzjoni ta' regolar CO2 ≤ 1 000 ppm 'l fuq minn 4 sigħat ≤ 2 % tal-qari jew ≤ 1 000 ppm 'l fuq minn 4 sigħat, skont liema minnhom ikun l-ikbar CO ≤ 50 ppm 'l fuq minn 4 sigħat ≤ 2 % tal-qari jew ≤ 50 ppm 'l fuq minn 4 sigħat, skont liema minnhom ikun l-ikbar NO2 ≤ 5 ppm 'l fuq minn 4 sigħat ≤ 2 % tal-qari jew ≤ 5 ppm 'l fuq minn 4 sigħat, skont liema minnhom ikun l-ikbar NO/NOX ≤ 5 ppm 'l fuq minn 4 sigħat ≤ 2 % tal-qari jew ≤ 5 ppm 'l fuq minn 4 sigħat, skont liema minnhom ikun l-ikbar CH4 ≤ 10 ppmC1 ≤ 2 % tal-qari jew ≤ 10 ppmC1 'l fuq minn 4 sigħat, skont liema minnhom ikun l-ikbar THC ≤ 10 ppmC1 ≤ 2 % tal-qari jew ≤ 10 ppmC1 'l fuq minn 4 sigħat, skont liema minnhom ikun l-ikbar

4.2.7. Ħin ta' reazzjoni inizjali

Il-ħin ta' reazzjoni inizjali huwa ddefinit bħala l-ħin bejn l-għaxra (10) fil-mija u d-disgħin (90) fil-mija ta' reazzjoni tal-qari finali (t 90 – t 10; ara l-punt 4.4). Il-ħin ta' reazzjoni tal-analizzaturi PEMS mgħandux jaqbeż 3 sekondi.

4.2.8. Tnixxif tal-gass

Il-gassijiet tal-egżost jistgħu jitkejlu umdi jew xotti. L-istrument ta' tnixxif tal-gass, jekk jintuża, għandu jkollu effett minimu fuq il-kompożizzjoni tal-gassijiet imkejla. Sustanzi kimiċi li jnixxfu mhumiex permessi.

4.3. Rekwiżiti addizzjonali

4.3.1. Ġenerali

Id-dispożizzjonijiet fil-punt 4.3.2 sa 4.3.5 jiddefinixxu r-rekwiżiti addizzjonali ta' prestazzjoni għal tipi speċifiċi ta' analizzatur u japplikaw biss għal każijiet, fejn l-analizzatur inkonsiderazzjoni jintuża għall-kejl tal-emissjoni tal-PEMS.

4.3.2. Test tal-effiċjenza għal konvertituri tan-NOX

Jekk jiġi applikat konvertitur tan-NOX, pereżempju biex l-NO2 jiġi konvertit f'NO għal analiżi b'analizzatur kemiluminixxenti, l-effiċjenza tiegħu għandha tiġi ttestjata skont ir-rekwiżiti tal-punt 2.4 tal-Appendiċi 3 tal-Anness 4a tar-Regolament NU/KEE Nru 83, is-serje 07 tal-emendi. L-effiċjenza tal-konvertitur tan-NOX għandha tiġi vverifikata sa mhux aktar minn xahar qabel it-test tal-emissjonijiet.

4.3.3. Aġġustament tal-Individwatur tal-Jonizzazzjoni bi Fjamma

(a) Ottimizzazzjoni tar-reazzjoni tal-individwatur

Jekk jitkejlu l-idrokarburi, l-individwatur tal-jonizzazzjoni bi fjamma għandu jiġi aġġustat f'intervalli speċifikati mill-manifattur tal-analizzatur skont il-punt 2.3.1 tal-Appendiċi 3 tal-Anness 4a tar-Regolament NU/KEE Nru 83, is-serje 07 tal-emendi. Għandu jintuża gass ta' regolar ta' propan fl-arja jew propan fin-nitroġenu biex titjieb ir-reazzjoni fuq l-aktar medda komuni tat-tħaddim.

(b) Fatturi ta' reazzjoni tal-idrokarburi

Jekk jitkejlu l-idrokarburi, il-fattur tar-reazzjoni l-individwatur tal-jonizzazzjoni bi fjamma għandu jiġi vverifikat skont id-dispożizzjonijiet tal-punt 2.3.3 tal-Appendiċi 3 tal-Anness 4a tar-Regolament NU/ECE Nru 83, is-serje 07 tal-emendi, bl-użu tal-propan fl-arja jew propan fin-nitroġenu bħala gassijiet ta' regolar u arja sintetika purifikata jew nitroġenu bħala gassijiet żero, rispettivament.

(c) Verifika tal-interferenza tal-ossiġnu

Il-verifika tal-interferenza tal-ossiġnu għandha ssir l-ewwel darba li jibda s-servizz tiegħu analizzatur u wara l-intervalli ta' manutenzjoni ewlenin tiegħu. Għandha tintgħażel medda ta' kejl fejn il-gassijiet ta' verifika tal-interferenza tal-ossiġnu jaqgħu fl-ogħla 50 fil-mija. It-test għandu jitwettaq bit-temperatura tal-forn issettjata kif meħtieġ. L-ispeċifikazzjonijiet tal-gassijiet ta' verifika tal-interferenza tal-ossiġnu huma deskritti fil-punt 5.3.

Tapplika l-proċedura li ġejja:

(i) L-analizzatur għandu jiġi ssettjat fuq żero;

(ii) L-analizzatur għandu jiġi kkalibrat b'taħlita ta' 0 fil-mija ta' ossiġnu għall-magni li jaqbdu bl-ispark u b'taħlita tal-ossiġnu ta' 21 fil-mija għal magni li jaqbdu bil-kompressjoni;

(iii) Ir-reazzjoni żero għandha tiġi vverifikata mill-ġdid. Jekk tkun inbidlet b'aktar minn 0.5 fil-mija tal-iskala sħiħa, il-punti (i) u (ii) għandhom jiġu ripetuti;

(iv) Għandhom jiddaħħlu l-gassijiet ta' verifika tal-interferenza tal-ossiġnu ta' ħamsa (5) fil-mija u ta' għaxra (10) fil-mija;

(v) Ir-reazzjoni żero għandha tiġi vverifikata mill-ġdid. Jekk tkun inbidlet b'aktar minn ± 1 fil-mija tal-iskala sħiħa, it-test għandu jiġi ripetut;

(vi) L-interferenza tal-ossiġnu EO2 għandha tiġi kkalkulata għal kull gass ta' verifika tal-interferenza tal-ossiġnu fil-punt (d) kif ġej: fejn ir-reazzjoni tal-analizzatur hija: fejn: c ref,b hija l-konċentrazzjoni HC ta' referenza fil-punt (b) [ppmC1] c ref,d hija l-konċentrazzjoni HC ta' referenza fil-punt (d) [ppmC1] c FS,b hija l-konċentrazzjoni HC tal-iskala sħiħa fil-punt (b) [ppmC1] c FS,d hija l-konċentrazzjoni HC tal-iskala sħiħa fil-punt (d) [ppmC1] c m,b hija l-konċentrazzjoni HC imkejla fil-punt (b) [ppmC1] c m,d hija l-konċentrazzjoni HC imkejla fil-punt (d) [ppmC1]

(vii) L-interferenza tal-ossiġnu E O2 għandha tkun anqas minn ± 1,5 fil-mija għall-gassijiet kollha ta' verifika ta' interferenza tal-ossiġnu.

(viii) Jekk l-interferenza tal-ossiġnu E O2 tkun akbar minn ± 1,5 fil-mija, tista' tittieħed azzjoni korrettiva billi jiġi aġġustat b'mod inkrementali l-fluss tal-arja ('l fuq u 'l isfel mill-ispeċifikazzjonijiet tal-manifattur) il-fluss tal-fjuwil u l-fluss tal-kampjun.

(ix) Il-verifika tal-interferenza tal-ossiġnu għandha tiġi ripetuta għal kull settjatura ġdida.

4.3.4. Effiċjenza tal-konverżjoni tal-eliminatur tal-idrokarburi mhux metaniċi (NMC)

Jekk jiġu analizzati l-idrokarburi, jista' jintuża eliminatur tal-idrokarburi mhux metaniċi biex jitneħħew l-idrokarburi mhux metani mill-kampjun ta' gass bl-ossidazzjoni tal-idrokarburi kollha għajr il-metan. Idealment, il-konverżjoni għall-metan tkun ta' 0 fil-mija, u għall-idrokarburi l-oħra rappreżentati mill-etan tkun ta' 100 fil-mija. Għall-kejl preċiż tal-idrokarburi mhux metaniċi, iż-żewġ effiċjenzi għandhom jiġu determinati u użati għall-kalkolu tal-emissjonijiet NMHC (ara l-punt 9.2 tal-Appendiċi 4). Mhuwiex meħtieġ li tiġi ddeterminata l-effiċjenza tal-konverżjoni tal-metan f'każ li NMC-FID jiġi kkalibrat skont il-metodu (b) fil-punt 9.2 tal-Appendiċi 4 billi wieħed jgħaddi l-gass tal-kalibrazzjoni tal-metanu/arja mill-NMC.

(a) Effiċjenza tal-konverżjoni tal-metan Il-gass ta' kalibrazzjoni tal-metan għandu jiġi mgħoddi mill-FID kemm bl-evitar tal-NMC kif ukoll mingħajr l-evitar tan-NMC; Iż-żewġ konċentrazzjonijiet għandhom jiġu rreġistrati. L-effiċjenza tal-metan għandha tiġi ddeterminat bħala: fejn: cHC(w/NMC) hija l-konċentrazzjoni ta' HC bis-CH4 għaddejja mill-NMC [ppmC1] cHC(w/o NMC) hija l-konċentrazzjoni ta' HC bis-CH4 li mhux għaddejja mill-NMC [ppmC1]

(b) Effiċjenza tal-konverżjoni tal-etan Il-gass ta' kalibrazzjoni tal-etan għandu jiġi mgħoddi mill-FID kemm bl-evitar tal-NMC kif ukoll mingħajr l-evitar tan-NMC; iż-żewġ konċentrazzjonijiet għandhom jiġu rreġistrati. L-effiċjenza tal-etan għandha tiġi ddeterminat bħala: fejn: c HC(w/NMC) hija l-konċentrazzjoni ta' HC bis-C2H6 għaddejja mill-NMC [ppmC1] c HC(w/o NMC) hija l-konċentrazzjoni ta' HC bis-C2H6 li mhux għaddejja mill-NMC [ppmC1]

4.3.5. Effetti tal-interferenza

(a) Ġenerali

Gassijiet oħra għajr dak li jkunu qed jiġu analizzati jistgħu jaffettwaw il-qari tal-analizzatur. Verifika tal-effetti tal-interferenza u tal-funzjonalità korretta tal-analizzaturi għandhom jitwettqu mill-manifattur tal-analizzatur qabel l-introduzzjoni fis-suq mill-inqas darba għal kull tip ta' analizzatur jew tagħmir indirizzata fil-punti (b) sa (f).

(b) Verifika tal-interferenza tal-analizzatur tal-CO

L-ilma u s-CO2 jistgħu jinterferixxu mal-kejl tal-analizzatur tas-CO. Għaldaqstant għandu jiġi mgħoddi b'effervexxenza mill-ilma f'temperatura ambjentali l-gass ta' regolar tas-CO2 li jkollu konċentrazzjoni ta' 80 sa 100 fil-mija tal-iskala sħiħa tal-firxa operattiva massima tal-analizzatur tal-CO użata matul l-ittestjar u għandha tiġi rreġistrata r-reazzjoni tal-analizzatur. Ir-reazzjoni tal-analizzatur ma għandhiex tkun aktar minn 2 fil-mija tal-konċentrazzjoni medja ta' CO mistennija waqt l-ittestjar normali fuq it-triq jew ± 50 ppm, skont liema jkun l-akbar. Il-verifika tal-interferenza tal-H2O u tas-CO2 tista' ssir f'żewġ proċeduri separati. Jekk il-livelli ta' H2O u CO2 li jintużaw għall-verifika tal-interferenza jkunu ogħla mil-livelli massimi mistennija waqt l-ittestjar, kull valur ta' interferenza li jiġi osservat għandu jitnaqqas billi l-interferenza osservata tiġi mmultiplikata bil-proporzjon tal-valur massimu mistenni ta' konċentrazzjoni matul it-test u l-valur tal-konċentrazzjoni attwali użat matul din il-verifika. Jistgħu jsiru verifiki separati tal-interferenza għal konċentrazzjonijiet ta' H2O li jkunu iżjed baxxi mil-livelli massimi mistennija waqt l-ittestjar u l-interferenza li tiġi osservata tal-H2O għandha tiżdied billi l-interferenza osservata tiġi mmultiplikata bil-valur tal-konċentrazzjoni massima ta' H2O mistenni matul it-test u l-valur proprju ta' konċentrazzjoni li jintuża waqt din il-verifika. It-total taż-żewġ valuri skalati tal-interferenza għandu jissodisfa t-tolleranza speċifikata f'dan il-paragrafu.

(c) Verifika tal-estinzjoni tal-analizzatur tal-NOX

Iż-żewġ gassijiet ikkunsidrati għall-analizzaturi CLD u HCLD huma l-CO2 u l-fwar tal-ilma. Ir-reazzjoni ta' estinzjoni għal dawn il-gassijiet hija proporzjonali għall-konċentrazzjonijiet ta' gass. Test għandu jiddetermina l-estinzjoni fl-ogħla konċentrazzjonijiet mistennija matul it-test. Jekk l-analizzaturi CLD u HCLD jużaw algoritmi għall-kumpens tal-estinzjoni li jużaw analizzaturi ta' kejl tal-H2O u/jew CO2, l-estinzjoni għandha tiġi evalwata b'dawn l-analizzaturi attivi u bl-algoritmi ta' kumpens applikati.

(i) Verifika tal-estinzjoni bis-CO2

Gass ta' estinzjoni bis-CO2 li jkollu konċentrazzjoni ta' 80 sa 100 fil-mija tal-medda operattiva massima għandu jiġi mgħoddi mill-analizzatur NDIR; il-valur tas-CO2 għandu jiġi rreġistrat bħala A. Il-gass ta' estinzjoni CO2 għandu mbagħad jiġi dilwit b'bejn wieħed u ieħor 50 fil-mija b'gass ta' estinzjoni NO u mgħoddi mill-NDIR u s-CLD jew l-HCLD; il-valuri tas-CO2 u l-NO għandhom jiġu rreġistrati bħala B u C, rispettivament. Il-fluss tal-gass tas-CO2 għandu mbagħad jingħalaq u l-gass ta' estinzjoni NO biss għandu jkun mgħoddi mis-CLD jew l-HCLD; il-valur NO għandu jiġi rreġistrat bħala D. Il-perċentwali tal-estinzjoni għandha tiġi kkalkulata kif ġej:

fejn:

A hija l-konċentrazzjoni ta' CO2 mhux dilwita mkejla bl-NDIR [%] B hija l-konċentrazzjoni ta' CO2 dilwita mkejla bl-NDIR [%] C hija l-konċentrazzjoni dilwita ta' NO mkejla bis-CLD jew bl-HCLD [ppm] D hija l-konċentrazzjoni mhux dilwita ta' NO mkejla bis-CLD jew bl-HCLD [ppm]

Jistgħu jintużaw metodi alternattivi ta' dilwizzjoni u ta' kwantifikazzjoni tal-valuri tal-gass ta' regolar CO2 u NO bħat-taħlit dinamiku bl-approvazzjoni tal-awtorità tal-approvazzjoni.

(ii) Verifika tal-estinzjoni bl-ilma

Din il-verifika tapplika għall-kejlijiet ta' konċentrazzjonijiet ta' gass niedi biss. Il-kalkolu tal-estinzjoni bl-ilma għandu jqis id-dilwizzjoni tal-gass ta' regolar NO bil-fwar tal-ilma u l-iskalar tal-konċentrazzjoni tal-fwar tal-ilma fit-taħlita tal-gass għal livelli ta' konċentrazzjoni li huma mistennija li jseħħu waqt test tal-emissjonijiet. Gass ta' regolar NO li jkollu konċentrazzjoni ta' 80 sa 100 fil-mija tal-iskala kollha tal-medda operattiva normali għandu jiġi mgħoddi mis-CLD jew l-HCLD; il-valur NO għandu jiġi rreġistrat bħala D. Il-gass ta' regolar NO mbagħad għandu jiġi mgħoddi b'effervexxenza mill-ilma f'temperatura tal-kamra u mgħoddi mis-CLD jew l-HCLD; il-valur NO għandu jiġi rreġistrat bħala C. Il-pressjoni operattiva assoluta tal-analizzatur u t-temperatura tal-ilma għandhom jiġu determinati u rreġistrati bħala E u F, rispettivament. Il-pressjoni tal-fwar ta' saturazzjoni tat-taħlita li tikkorrispondi għat-temperatura tal-ilma tal-apparat F fejn issir l-effervexxenza għandha tiġi ddeterminata u rreġistrata bħala G. Il-konċentrazzjoni tal-fwar tal-ilma H [%] tat-taħlita ta' gass għandha tiġi kkalkulata bħala:

Il-konċentrazzjoni mistennija tal-gass ta' regolar NO-fwar tal-ilma dilwita għandha tiġi rreġistrata bħala De wara li jiġi kkalkulat bħala:

Għall-egżost tad-diżil, il-konċentrazzjoni massima tal-fwar tal-ilma fil-gass tal-egżost (f'perċentwali) mistennija matul it-test għandha tiġi rreġistrata bħala Hm wara li tiġi stmata, bis-suppożizzjoni ta' proporzjon H/C tal-fjuwil ta' 1.8/1, mill-konċentrazzjoni massima ta' CO2 fil-gass tal-egżost A kif ġej:

Il-perċentwali tal-estinzjoni bl-ilma għandha tiġi kkalkulata bħala:

fejn:

D e hija l-konċentrazzjoni NO dilwita mistennija [ppm] C hija l-konċentrazzjoni dilwita mkejla ta' NO [ppm] H m hija l-konċentrazzjoni massima tal-fwar tal-ilma [%] H hija l-konċentrazzjoni proprja tal-fwar tal-ilma [%]

(iii) Estinzjoni massima permessa

L-estinzjoni kombinata ta' CO2 u ilma ma għandhiex taqbeż it-tnejn (2) fil-mija tal-iskala sħiħa.

(d) Kontroll tal-estinzjoni għall-analizzaturi NDUV

L-idrokarburi u l-ilma jistgħu jinterferixxu pożittivament mal-analizzatur NDUV billi jikkawżaw reazzjoni simili għal dik tal-NOX. Il-manifattur tal-analizzatur NDUV għandu juża l-proċedura li ġejja biex jivverifika li l-effetti tal-estinzjoni huma limitati:

(i) L-analizzatur u l-kessieħ għandhom jiġu stabbiliti skont l-istruzzjonijiet ta' tħaddim tal-manifattur; għandhom isiru aġġustamenti biex tiġi ottimizzata l-prestazzjoni tal-analizzatur u tal-kessieħ.

(ii) Kalibrazzjoni ta' żero u kalibrazzjoni tar-regolar fil-valuri ta' konċentrazzjoni mistennija matul l-ittestjar tal-emissjonijiet għandhom isiru għall-analizzatur.

(iii) Gass ta' kalibrazzjoni tal-NO2 għandu jintgħażel li jaqbel kemm jista' jkun mal-massimu ta' konċentrazzjoni ta' NO2 mistennija waqt l-ittestjar tal-emissjonijiet.

(iv) Il-gass ta' kalibrazzjoni tal-NO2 għandu jfur fis-sonda tas-sistema ta' teħid ta' kampjuni tal-gass sakemm ir-reazzjoni tal-NOX tal-analizzatur tkun stabbilizzata.

(v) Il-konċentrazzjoni medja tar-reġistrazzjonijiet tal-NOX stabbilizzati fuq perjodu ta' 30 sekonda għandha tiġi kkalkulata u rreġistrata bħala NOX,ref.

(vi) Il-fluss tal-gass ta' kalibrazzjoni tal-NO2 għandu jitwaqqaf u s-sistema ta' teħid ta' kampjuni tiġi saturata billi jsir tifwir bl-output ta' ġeneratur b'punt ta' kondensazzjoni, issettjat f'punt ta' kondensazzjoni ta' 50 °C. L-output tal-ġeneratur b'punt ta' kondensazzjoni għandu jitteħidlu kampjun permezz tas-sistema ta' teħid ta' kampjuni u l-kessieħ għal mill-inqas għaxar (10) minuti sakemm ikun mistenni li l-kessieħ ineħħi rata kostanti ta' ilma.

(vii) Mat-tlestija ta' (iv), is-sistema tat-teħid ta' kampjuni għandha terġa' tiġi mfawra bil-gass ta' kalibrazzjoni tal-NO2 użat biex jiġi stabbilit il-valur ta' NOX,ref sakemm ir-reazzjoni totali tal-NOx tkun stabilizzata.

(viii) Il-konċentrazzjoni medja tar-reġistrazzjonijiet tal-NOX stabbilizzati fuq perjodu ta' 30 sekonda għandha tiġi kkalkulata u rreġistrata bħala NOX,m.

(ix) NOX,m għandu jiġi rettifikat għall-NOX,dry abbażi tal-fwar tal-ilma residwu li jkun għadda mill-kessieħ fit-temperatura u fil-pressjoni tal-iżbokk tal-kessieħ.

L-NOX,dry kkalkulat għandu mill-inqas jammonta għal 95 % tal-NOX,ref.

(e) Apparat għat-tnixxif tal-kampjun

Apparat għat-tnixxif tal-kampjun ineħħi l-ilma, li altrimenti jista' jinterferixxi mal-kejl tal-NOX. Għal analizzaturi CLD xotti, għandu jintwera li fl-ogħla konċentrazzjoni mistennija tal-fwar tal-ilma H m l-apparat li jnixxef il-kampjun iżomm l-umdità tas-CLD ta' ≤ 5 g ta' ilma/kg ta' arja xotta (jew madwar 0,8 fil-mija H2O), li hija 100 fil-mija umdità relattiva f'3,9 °C u 101,3 kPa jew madwar 25 fil-mija ta' umdità relattiva f'25 °C u 101,3 kPa. Dan jista' jintwera billi t-temperatura tiġi mkejla fl-iżbokk tal-apparat għat-tnixxif tal-kampjun termali jew billi l-umdità tiġi mkejla f'punt ftit 'il fuq mis-CLD. Tista' titkejjel ukoll l-umdità tal-egżost tas-CLD sakemm l-uniku fluss fis-CLD ikun il-fluss mill-apparat għat-tnixxif tal-kampjun.

(f) Penetrazzjoni ta' NO2 fl-apparat għat-tnixxif tal-kampjun

L-ilma likwidu li jibqa' f'apparat ta' tnixxif tal-kampjun mhux iddisinjat tajjeb jista' jneħħi l-NO2 mill-kampjun. Jekk jintuża apparat ta' tnixxif tal-kampjuni flimkien ma' analizzatur NDUV mingħajr konvertitur tal-NO2/NO aktar 'il fuq fis-sistema, l-ilma jista' għalhekk ineħħi l-NO2 mill-kampjun qabel ma jsir il-kejl tal-NOX. L-apparat ta' tnixxif tal-kampjuni għandu jippermetti kejl ta' mill-anqas 95 fil-mija tal-NO2 li jinsab f'gass li jkun saturat bil-fwar tal-ilma u li jikkonsisti mill-massimu ta' konċentrazzjoni tal-NO2 mistennija li sseħħ waqt test ta' vettura.

4.4. Verifika tal-ħin ta' reazzjoni tas-sistema analitika

Għall-verifika tal-ħin ta' reazzjoni, is-settings tas-sistema analitika għandhom ikunu eżattament l-istess bħal matul it-test tal-emissjonijiet (jiġifieri l-pressjoni, ir-rati tal-fluss, is-settings tal-filtri fl-analizzaturi u l-parametri kollha l-oħrajn li jinfluwenzaw il-ħin ta' reazzjoni). Il-ħin ta' reazzjoni għandu jiġi determinat bil-bdil dirett tal-gassijiet fil-bokka tas-sonda tal-kampjuni. Il-bdil tal-gass għandu jseħħ f'inqas minn 0,1 sekondi. Il-gassijiet użati għat-test għandhom iwasslu għal bidla ta' konċentrazzjoni ta' mill-inqas 60 fil-mija tal-iskala sħiħa tal-analizzatur.

Għandha tiġi rreġistrata t-traċċa ta' konċentrazzjoni ta' kull komponent waħdieni tal-gass. Il-ħin ta' dewmien huwa definit bħala l-ħin mill-bdil tal-gass (t0) sakemm ir-reazzjoni tkun 10 fil-mija tal-qari finali (t10). Il-ħin ta' reazzjoni inizjali huwa ddefinit bħala l-ħin bejn l-għaxra (10) fil-mija u d-disgħin (90) fil-mija ta' reazzjoni tal-qari finali (t 90 – t 10). Il-ħin ta' reazzjoni tas-sistema (t90) jikkonsisti fil-ħin ta' dewmien sad-ditekter tal-kejl u fil-ħin ta' reazzjoni inizjali tad-ditekter.

Għall-allinjament tal-ħin tal-analizzatur u s-sinjali tal-fluss tal-egżost, il-ħin tat-trasformazzjoni huwa definit bħala l-ħin mill-bdil (t0) sakemm ir-reazzjoni tkun 50 fil-mija tal-qari finali (t 50).

Il-ħin ta' reazzjoni tas-sistema għandu jkun ≤ ta' 12-il sekonda b'ħin ta' żieda ta' ≤ tliet (3) sekondi għall-komponenti kollha u l-meded kollha użati. Meta jintuża NMC għall-kejl tal-NMHC, il-ħin ta' reazzjoni tas-sistema jista' jaqbeż 12-il sekonda.

5. GASSIJIET

5.1. Ġenerali

Il-perjodu ta' konservazzjoni tal-gassijiet tal-kalibrazzjoni u tar-regolar għandu jiġi rispettat. Il-gassijiet tal-kalibrazzjoni u tar-regolar puri u mħallta għandhom jissodisfaw l-ispeċifikazzjonijiet tal-punti 3.1 u 3.2 tal-Appendiċi 3 tal-Anness 4A tar-Regolament NU/KEE Nru 83, is-serje 07 tal-emendi. Barra minn hekk, l-NO2 bħala gass ta' kalibrazzjoni huwa permissibbli. Il-konċentrazzjoni tal-gass ta' kalibrazzjoni NO2 għandha tkun fi ħdan tnejn fil-mija tal-valur ta' konċentrazzjoni ddikjarat. L-ammont ta' NO li jinsab fil-gass ta' kalibrazzjoni NO2 m'għandux jaqbeż 5 fil-mija tal-kontenut ta' NO2

5.2. Diviżuri tal-gass

Diviżuri tal-gass, jiġifieri, tagħmir ta' taħlit bi preċiżjoni li jiddilwixxi bl-N2 purifikat jew b'arja sintetika, jistgħu jintużaw biex jinkisbu gassijiet tal-kalibrazzjoni u tar-regolar. L-akkuratezza tad-diviżur tal-gass għandha tkun tali li l-konċentrazzjoni tal-gassijiet tal-kalibrazzjoni mħallta tkun eżatta fil-limiti ta' ± 2 fil-mija. Il-verifika għandha ssir f'perċentwali ta' bejn 15 u 50 fil-mija tal-iskala sħiħa għal kull kalibrazzjoni li tinkorpora diviżur tal-gass. Tista' ssir verifika addizzjonali billi jintuża gass ta' kalibrazzjoni ieħor, jekk l-ewwel verifika ma tirnexxix.

B'mod mhux obbligatorju, id-diviżur tal-gass jista' jiġi vverifikat bi strument li min-natura tiegħu huwa lineari, eż. bl-użu tal-gass NO flimkien ma' CLD. Il-valur tar-regolar tal-istrument għandu jiġi aġġustat bil-gass ta' regolar direttament konness mal-istrument. Id-diviżur tal-gass għandu jiġi vverifikat fis-settings tipikament użati u l-valur nominali għandu jiġi paragunat mal-konċentrazzjoni mkejla mill-istrument. Id-differenza f'kull punt għandha tkun fil-limitu ta' ±1 fil-mija tal-valur ta' konċentrazzjoni nominali.

5.3. Gassijiet ta' verifika tal-interferenza tal-ossiġnu

Il-gassijiet ta' verifika tal-interferenza tal-ossiġnu huma taħlita ta' propan, ossiġnu u nitroġenu u għandu jkun fihom il-propan b'konċentrazzjoni ta' 350 ± 75 ppmC1. Il-konċentrazzjoni għandha tiġi determinata b'metodi gravimetriċi, taħlit dinamiku jew l-analiżi kromatografika tat-total tal-idrokarburi biż-żjieda tal-impuritajiet. Il-konċentrazzjonijiet ta' ossiġnu tal-gassijiet ta' verifika tal-interferenza tal-ossiġnu għandhom jissodisfaw ir-rekwiżiti mniżżla fit-Tabella 3; il-bqija tal-gass ta' verifika tal-interferenza tal-ossiġnu għandu jikkonsisti f'nitroġenu purifikat.

Tabella 3

Gassijiet ta' verifika tal-interferenza tal-ossiġnu

Tip ta' magna Tqabbid bil-kompressjoni Tqabbid bl-ispark plaggs Konċentrazzjoni ta' O2 21 ± 1 % 10 ± 1 % 10 ± 1 % 5 ± 1 % 5 ± 1 % 0,5 ± 0,5 %

6. ANALIZZATURI GĦALL-KEJL TA' EMISSJONIJIET TA' PARTIKULI

Din it-taqsima se tiddefinixxi r-rekwiżiti futuri għall-analizzaturi għall-kejl tal-emissjonijiet tal-partikuli, ġaladarba l-kejl tagħhom isir obbligatorju.

7. STRUMENTI GĦALL-KEJL TAL-FLUSS TAL-MASSA TAL-EGŻOST

7.1. Ġenerali

Strumenti, sensuri jew sinjali biex titkejjel ir-rata tal-fluss tal-massa tal-egżost għandu jkollhom medda ta' kejl u ħin ta' reazzjoni xierqa għall-akkuratezza meħtieġa sabiex titkejjel ir-rata tal-fluss tal-massa tal-egżost taħt kundizzjonijiet ta' stat tranżitorji u stabbli. Is-sensittività tal-istrumenti, is-sensuri u s-sinjali għal xokkijiet, vibrazzjonijiet, avarija, varjabbiltà f'temperaturi u pressjoni tal-arja, kif ukoll interferenzi elettromanjetiċi u impatti oħra marbuta mat-tħaddim tal-vettura u tal-istrument għandha tkun fuq livell li jitnaqqsu kemm jista' jkun l-erruri addizzjonali.

7.2. Speċifikazzjonijiet tal-istrument

Ir-rata tal-fluss tal-massa tal-egżost għandha tiġi determinata permezz ta' metodu ta' kejl dirett applikat f'wieħed mill-istrumenti li ġejjin:

(a) tagħmir ta' fluss ibbażat fuq it-tubu ta' pitot;

(b) Tagħmir għad-differenzjali tal-pressjoni, bħal żennuna tal-fluss, (għad-dettalji ara ISO 5167)

(c) Miter tal-fluss ultrasoniku;

(d) Miter tal-fluss f'vortiċi

Kull miter individwali għall-kejl tal-fluss tal-massa tal-egżost għandu jissodisfa r-rekwiżiti ta' linearità stabbiliti fil-punt 3. Barra minn hekk, il-manifattur tal-istrument għandu juri l-konformità ta' kull tip ta' miter tal-fluss tal-massa tal-egżost mal-ispeċifikazzjonijiet fil-punti 7.2.3 sa 7.2.9.

Huwa permissibbli li tiġi kkalkulata r-rata tal-fluss tal-massa tal-egżost ibbażata fuq kejl tal-fluss tal-arja u tal-fluss tal-fjuwil miksub minn sensuri kkalibrati b'mod traċċabbli jekk dawn jissodisfaw ir-rekwiżiti ta' linearità tal-punt 3, ir-rekwiżiti ta' akkuratezza tal-punt 8 u jekk ir-rata tal-fluss tal-massa tal-egżost li tirriżulta hija vvalidata skont il-punt 4 ta' Appendiċi 3.

Barra minn hekk, metodi oħra li jiddeterminaw ir-rata tal-fluss tal-massa tal-egżost abbażi ta' strumenti u sinjali mhux direttament traċċabbli, bħal miters tal-fluss tal-massa tal-egżost issimplifikati jew sinjali ECU, huma permissibbli jekk ir-rata tal-fluss tal-massa tal-egżost li tirriżulta tissodisfa r-rekwiżiti ta' linearità tal-punt 3 u tkun ivvalidata skont il-punt 4 tal-Appendiċi 3.

7.2.1. Standards ta' kalibrazzjoni u verifika

Il-prestazzjoni tal-kejl tal-miters tal-fluss tal-massa tal-egżost għandha tkun ivverifikata b'arja jew b'gass tal-egżost skont standard rintraċċabbli bħal, pereżempju, miter ikkalibrat għall-kejl tal-fluss tal-massa tal-egżost jew mina ta' dilwizzjoni bi fluss sħiħ.

7.2.2. Frekwenza tal-verifika

Il-konformità tal-miters tal-fluss tal-massa tal-egżost mal-punti 7.2.3 u 7.2.9 għandha tkun ivverifikata mhux aktar minn sena qabel it-test reali.

7.2.3. Akkuratezza

L-akkuratezza, definita bħala d-devjazzjoni tal-qari tal-EFM mill-valur tal-fluss ta' referenza, ma għandhiex taqbeż ± 2 fil-mija tal-qari, 0,5 % tal-iskala sħiħa jew ± 1.0 fil-mija tal-fluss massimu li miegħu l-EFM ikun ġie kkalibrat, skont liema minnhom ikun l-akbar.

7.2.4. Preċiżjoni

Il-preċiżjoni, definita bħala 2,5 darbiet id-devjazzjoni standard ta' għaxar (10) reazzjonijiet ripetittivi għal fluss nominali speċifiku, bejn wieħed u ieħor f'nofs il-medda tal-kalibrazzjoni, ma għandhiex tkun akbar minn ± 1 fil-mija tal-fluss massimu li miegħu l-EFM ikun ġie kkalibrat.

7.2.5. Storbju

L-istorbju, iddefinit bħala l-medja kwadratika ta' għaxar devjazzjonijiet standard multiplikata bi tnejn, kull waħda kkalkulata mir-reazzjonijiet ta' valur ta' żero mkejla f'frekwenza kostanti ta' reġistrazzjoni ta' mill-inqas 1,0 Hz matul perjodu ta' 30 sekonda, ma għandux jaqbeż 2 % tal-valur massimu tal-fluss ikkalibrat. Bejn kull wieħed mill-għaxar (10) perjodi ta' kejl irid jitħalla intervall ta' 30 sekonda li fihom l-EFM jiġi espost għall-fluss massiku kkalibrat.

7.2.6. Deriva ta' reazzjoni ta' żero

Reazzjoni żero hija ddefinita bħala r-reazzjoni medja għall-fluss ta' żero fuq intervall ta' ħin ta' mill-inqas 30 sekonda. Id-deriva ta' reazzjoni żero tista' tiġi vverifikata abbażi tas-sinjali primarji rrappurtati, pereżempju, il-pressjoni. Id-deriva tas-sinjali primarji matul perjodu ta' erba' (4) sigħat għandha tkun inqas minn ± 2 fil-mija tal-valur massimu tas-sinjal primarju rreġistrat fil-fluss li miegħu l-EFM ġie kkalibrat.

7.2.7. Deriva ta' reazzjoni ta' regolar

Ir-reazzjoni ta' regolar hija ddefinita bħala r-reazzjoni medja għall-fluss ta' regolar matul intervall ta' ħin ta' mill-inqas 30 sekonda. Id-deriva ta' reazzjoni ta' regolar tista' tiġi vverifikata abbażi tas-sinjali primarji rrappurtati, pereżempju, il-pressjoni. Id-deriva tas-sinjali primarji matul perjodu ta' erba' (4) sigħat għandha tkun inqas minn ± 2 fil-mija tal-valur massimu tas-sinjal primarju rreġistrat fil-fluss li miegħu l-EFM ġie kkalibrat.

7.2.8. Ħin ta' reazzjoni inizjali

Il-ħin ta' reazzjoni inizjali tal-istrumenti u l-metodi tal-fluss tal-egżost għandhom jikkorrispondu kemm jista' jkun mal-ħin ta' reazzjoni inizjali tal-analizzaturi tal-gass kif speċifikat fil-punt 4.2.7, iżda m'għandux jaqbeż (1) sekonda.

7.2.9. Verifika tal-ħin ta' reazzjoni

Il-ħin ta' reazzjoni tal-miters tal-fluss tal-massa tal-egżost għandu jiġi ddeterminat billi jiġu applikati parametri simili għal dawk applikati għall-emissjonijiet tat-test (jiġifieri pressjoni, rati ta' fluss, settings ta' filtru u influwenzi oħra tal-ħin ta' reazzjoni). Id-determinazzjoni tal-ħin ta' reazzjoni għandha ssir bil-bdil dirett tal-gassijiet fil-bokka tal-miter tal-fluss tal-massa tal-egżost. Il-bdil tal-fluss ta' gass għandu jseħħ malajr kemm jista' jkun, iżda huwa rrakkomandat ħafna li jseħħ f'inqas minn 0,1 sekondi. Ir-rata tal-fluss ta' gass użata għat-test għandha twassal għal bidla ta' konċentrazzjoni ta' mill-inqas 60 fil-mija tal-iskala sħiħa tal-miter tal-fluss tal-massa tal-egżost. Il-fluss tal-gass għandu jiġi rreġistrat. Il-ħin ta' dewmien huwa ddefinit bħala l-ħin mill-bdil tal-fluss tal-gass (t0) sakemm ir-reazzjoni tkun 10 fil-mija tal-qari finali (t10). Il-ħin ta' reazzjoni inizjali huwa ddefinit bħala l-ħin bejn l-għaxra (10) fil-mija u d-disgħin (90) fil-mija ta' reazzjoni tal-qari finali (t 90 – t 10). Il-ħin ta' reazzjoni (t90) huwa ddefinit bħala s-somma tal-ħin tad-dewmien u l-ħin ta' reazzjoni inizjali. Il-ħin ta' reazzjoni tal-miter tal-fluss tal-massa tal-egżost (t90 ) għandu jkun ta' ≤ tliet (3) sekondi b'ħin ta' reazzjoni inizjali (t 90 – t 10) ta' ≤ 1 sekonda skont il-punt 7.2.8.

8. SENSURI U APPARAT AWŻILJARJU

Kwalunkwe sensur u apparat awżiljarju li jintuża biex jiddetermina, pereżempju, it-temperatura, il-pressjoni atmosferika, l-umdità ambjentali, il-veloċità tal-vettura, il-fluss tal-arja li tidħol jew il-fluss tal-fjuwil m'għandux ibiddel jew jaffettwa b'mod mhux dovut il-prestazzjoni tal-magna tal-vettura u s-sistema ta' trattament ta' wara tal-egżost. L-akkuratezza tas-sensuri u l-apparat awżiljarju għandhom jissodisfaw ir-rekwiżiti tat-Tabella 4. Il-konformità mar-rekwiżiti tat-Tabella 4 għandha tintwera f'intervalli speċifikati mill-manifattur tal-istrument, kif mitlub mill-proċeduri ta' verifika interni jew skont ISO 9000.

Tabella 4

Rekwiżiti ta' akkuratezza għall-parametri tal-kejl